|  |  |  |
| --- | --- | --- |
| **LOGO_JAHTKLUBS ENGURE pdf** | **ENGURES KAUSS 2021**  **REGATES NOLIKUMS**  **LAT LYS Jūras Sacensību Jahtas**  **31.07. – 01.08.**  [**Regates Mājas Lapa**](https://lv.regattas.eu/ek2021) |  |

**Regates pamatideja ir džentlmeniska un godprātīga attieksme pret burāšanu, konkurentiem, organizatoriem un apkārtējo vidi. Cienīsim viens otru un ievērosim šos noteikumus.**

**1. Vispārīgie noteikumi**

1.1 Regates rīkotājs ir „Jahtklubs ENGURE” un Burāšanas sporta biedrība "Auseklis";

1.2 Regate notiek atbilstoši šādiem noteikumiem:

1.2.1 2021. - 2024. gada Burāšanas Sacensību Noteikumi (BSN).

1.2.2 Apmērīšanas sistēmas LAT LYS 2021 nosacījumiem un noteikumiem;

1.2.3 Šīs regates Nolikumam (NOR);

1.2.4 Šīs regates sacensību instrukcija (SI);

1.3 Atšķirību gadījumā starp šo sacensību nolikumu un sacensību instrukciju par spēkā esošu tiks uzskatīta SI;

1.4 Visiem dokumentiem, kas būs spēkā šajās sacensībās un kuri ir pieejami arī angļu valodā, noteicošais būs šo dokumentu teksts angļu valodā;

1.5 Tiks izmainīti BSN 35, 66, A4 un A5 punkti kā noteikts SI;

1.6 Nacionālie priekšraksti netiks pielietoti

**2. Regates vieta un laiks**

2.1 Regate notiek Rīgas jūras līcī Engures ostas tuvumā, 2021. gada 31.jūlijā – 01. augustā. Dalībnieku pulcēšanās vieta Jūras iela 62A, Engure, Engures pagasts, Tukuma novads.

2.2 Regates sacensību programma.

31. jūlijs (sestdiena)

2.2.1 Reģistrācija jahtkluba Engure ēkā 09:00 – 10:00

2.2.2 Kapteiņu sanāksme 10:30

2.2.3 Brīdinājuma signāls pirmās dienas pirmajam startam 12:00.

01. augusts (svētdiena)

2.2.4 Kapteiņu sanāksme 10:00

2.2.5 Brīdinājuma signāls otrās dienas pirmajam startam 11:00.

2.2.6 17:00 Regates noslēguma parāde un uzvarētāju apbalvošana Engures ostā.

2.3 Regates programma jūrā un krastā var tikt mainīta Regates rīkotājiem vai Regates komitejai iepriekš par to savlaicīgi paziņojot.

**3. Jahtu ieskaites grupas un klases**

3.1 Regatei pieteikušās jahtas tiks sadalītas šādās grupās:

3.1.1 LYS 1 – Jahtas ar TMF koeficientu lielāku par 1,150

3.1.2 LYS 2 - Jahtas ar TMF koeficientu 1,150 un mazāku

3.4 Sadalījums grupās var tikt izmainīts pēc Regates komitejas ieskatiem atkarībā no jahtu skaita atbilstošajās grupās un balles.

**4. Pielaišana regatei, pieteikšanās, reģistrācijas kārtība un COVID protokols**

4.1 Regate ir atklāta.

4.2 Regatē drīkst piedalīties jahtas, kas atbilst šādiem kritērijiem

4.2.1 Jahtai ir 4. vai augstākas jūrasspējas kategorija;

4.2.2 Jahtas komandā ir vismaz divi cilvēki, un viens no tiem ir jahtu vadītājs, kas ir tiesīgs vadīt jahtu C kategorijas (piekrastes) ūdeņos;

4.2.3 Jahta ir ieguvusi LAT LYS 2021 apmērīšanas sistēmas laika korekcijas koeficientu.

4.3 Priekšlaicīgu reģistrāciju regatei nepieciešams veikt interneta vietnē: [Reģistrācija Regatei](https://lv.regattas.eu/ek2021)

4.4 Jahtas vadītājs vai pārstāvis reģistrācijas laikā (skatīt punktu 2.2) ar parakstu uz pieteikuma formas apstiprina iesniegto datu pareizību. Pieteikuma forma būs pieejama sekretariātā.

4.5 Jahtas vadītājs vai pārstāvis regates sekretāram reģistrācijas laikā uzrāda šādus dokumentus:

4.5.1 Samaksā dalības maksu vai arī uzrāda dokumentu, kas apliecina regates dalības maksas samaksāšanu (piemēram, maksājuma uzdevums)

4.5.2 Jahtu vadītāja piekrastes ūdeņos vai augstākas klases jahtu vadītāja apliecība jahtas stūrmanim, vai citas valsts nacionālās autoritātes izsniegta jahtas vadītāja atbilstoša apliecība.

4.6 Saistībā ar COVID-19 pandēmiju un valstī noteiktajiem ierobežojumiem, sacensības tiek rīkotas ar Latvijas Zēģelētāju savienības apstiprinātu COVID-19 protokolu‘’ Vadlīnijas epidemioloģiskās drošības pasākumu īstenošanai COVID-19 infekcijas izplatības ierobežošanai biedrības “Latvijas Zēģelētāju savienība” un to juridisko biedru organizētajās sacensībās’’. Skatīt 1.pielikumu.

**5. Regates programma un distance**

5.1 Visām jahtu grupām ir paredzēti divi braucieni pretvēja/pavēja distancē ar aptuveno distances garumu 20 j.j.

5.2 Distanču shēmas tiks norādītas SI pielikumā.

**6. Dalības maksa**

6.1 Tiek noteikta **40,00** eiro dalības maksa no jahtas un **10,00** eiro no katra komandas locekļa;

6.2 Augstāk minētajā punktā 6.1 norādītajā dalības maksā ir iekļautas ostas izmaksas Engures ostā regates norises laikā no 30.07. plkst 12:00 līdz 02.08. plkst 12:00.

6.3 Regates dalības maksu iespējams samaksāt:

6.3.1. Ar pārskaitījumu uz Jahtkluba Engure norēķinu kontu, maksājuma uzdevumā norādot maksājuma mērķi.

**Piemērs**: *Jahta „Engure”, 5 cilvēki, maksa par Engures Kausu 2020*

*(maksājuma summa par šādu jahtu ir 90 Eur).*

6.3.2. Skaidrā naudā Regates sekretāram reģistrācijas laikā

6.4 Jahtkluba Engure rekvizīti:

Jahtklubs ENGURE biedrība

Adrese: Graudu 9a, Engure, Engures pag.

Engures nov. LV-3113

Reģistrācijas numurs: 40008122558

Bankas rekvizīti: A/S Swedbank

BIC/S.W.I.F.T: HABALV22

Konts: LV91HABA0551019653780

**7. Uzvarētāju noteikšana un vērtēšana**

7.1 Regate tiks uzskatīta par notikušu, ja tiks izvests vismaz viens brauciens.

7.2 Katrā ieskaites grupā pirmo trīs vietu ieguvēji izcīnīs īpašos regates kausus, kā arī regates atbalstītāju dāvātās balvas.

7.3 LYS 1, LYS 2 grupās uzvarētājus katrā braucienā noteiks pēc izlabotā laika, laika korekcija tiks veikta pamatojoties uz jahtas LAT LYS mērgrāmatas TMF koeficientu.

7.4 Vērtēšana notiks pēc *Low-Point* punktu skaitīšanas sistēmas.

**8. Sacensību instrukcija**

8.1 Sacensību Instrukcija tiks izlikta uz oficiālā ziņojumu dēļa jahtklubā Engure 31. jūlijā ne vēlāk, kā 09:00.

8.2 Sacensību instrukcijas kopiju varēs saņemt Sacensību Komitejas birojā.

8.3 Ziņas par meteoroloģisku vai citu neparedzētu apstākļu izraisītām regates laika vai vietas izmaiņām tiks sniegtas sacensību instrukcijas pielikumā.

8.4 Regates komiteja ir tiesīga veikt izmaiņas regates instrukcijā par to savlaicīgi paziņojot regates dalībniekiem ne vēlāk kā 2 stundas pirms tās dienas paredzētā pirmā brīdinājuma signāla.

**9. Atbildība**

9.1 Regates dalībnieki piedalās regatē paļaujoties tikai uz savu risku.

9.2 Katrs regates dalībnieks parakstot iesniegumu vienlaicīgi ar to arī apstiprina, ka regates laikā ievēros sacensību komitejas norādījumus, burāšanas sacensību noteikumus, attiecīgās jahtu klases drošības noteikumus

9.3 Regates rīkotāji un komiteja nav atbildīgi par varbūtējām regates dalībnieku avārijām, nelaimes gadījumiem, dzīvības vai veselības zaudēšanu vai kaitējumiem dalībnieku mantai pirms sacensībām, sacensību laikā vai pēc sacensībām.

**10. Personu datu aizsardzība**

10.1 Personu datu aizsardzības prasības tiks ievērotas saskaņā ar NoR 2.pielikumu.

10.2 Jahtas kapteinim ir pienākums iepazīties ar Personas datu aizsardzības prasībām, iepazīstināt savu komandu (skat. 2.pielikums) un rakstiski apliecināt Regates peiteikuma veidlapā, ka piekrīt Personas datu aizsardzības prasībām.

**11. Papildus informācija**

11.1 Nepieciešamo papildus informāciju iespējams saņemt, sazinoties ar kontaktpersonām:

Ģirts Fišers-Blumbergs +371 29153554

mājaslapās: [www.sailingengure.lv](http://www.sailingengure.lv)

e-pasts: gikefabo@gmail.com

[Regates Mājas Lapa](https://lv.regattas.eu/ek2021)